
BISMILLAH1R RAHMANIR RAHIM 


PENGENALAN BAG! TUJl'AN MEMPELBAGAIKAN WARN A 
TULISAN MUSHAF DAN KEPENTINGANNYA 

Alhamdulillaahi Rabhil 'Aalameen, Wassalaatu Wassalaamu 'Alaa Asyratll Mursaleen. 
Sayyidinaa Muhammadin. Wa 'Alaa Aalihee Wasahbihee Ajma'een, Waba'du: 

Dengan Kebesaran Allah dan pertolongan-Nya jua, selesailah sudah usaha penuh berkat 
ini dan dengan izin Allah jua tcrbitlah Mushaf yang mulia ini ke Alam Islam dalam 
keluaran berwarna yang tersendiri, yang sepengetahuan saya merupakan yang pertama di 
dunia. Cetakan ini menekankan dan memberi perhatian yang khusus dalam membezakan 
tulisan asal Al-Qur'an yang dikenali sebagai Rasm Othmani dengan tambahan-tambahan 
yang dibuat oleh para ulama yang bertujuan bagi memudahkan pembacaan. 

Adapun tulisan Al-Qur'an pada zaman awal Islam hanyalah dalam bentuk huruf-huruf 
tanpa titik dan baris mahupun tanda-tanda yang memudahkan pembacaan seperti yang 
kita boleh dapati pada hari ini, sebaliknya semua tanda tersebut adalah ciptaan para ulama 
di zaman kemudian bertujuan membantu umat Islam dalam pembacaan yang betul di 
samping mengelakkan dari berlakunya kesalahan ketika membaca kitab suci ini. 

Sesungguhnya para ulama telah melarang kita dari memasukkan sesuatu yang bukan Al- 
Qur'an ke dalam Al-Qur'an melainkan kerana darurat yang amat sangat dan disyaratkan 
pula agar segala perkara asing tadi ditulis dengan warna-warna yang berlainan dengan 
wama tulisan asal Al-Qur'an supaya dapat dibezakan antara yang asal dengan yang 
ditambah. Pada zaman awal era percetakan, perkara ini amat sukar dilakukan kerana 
itulah semua tulisan mushaf pada ketika itu hanya berdakwat hitam. Alhamdulillah. 
memandangkan kaedah percetakan telah semakin maju dan moden pada hari ini. maka 
dapallah mushaf berwarna seperti ini dicetak. 

Di sini saya telah menggunakan beberapa warna mengikut kaedah ilmiah yang telah 
ditetapkan: 

Wama Hitam 
baris. 


menunjukkan tulisan asal Al-Qur'an (Rasm Othmani) tanpa titik dan 


Wama Biru - bagi alamat wakaf (berhenti ) seperti (,.),( i ),(:),(=;),( .*. •'•),( v ) . 

Warna Hijau - bagi perkara-perkara yang melibatkan susunan dan arahan. Warna hijau ini 
tcrbahagi kepada dua peringkat: 

1 . Hijau tebal - bagi nama-nama surah, susunan dan bilangan ayat, nombor ayat, 
juzuk. hizb, nisf dan rubu'. tanda sajdah . saktah . garisan segi empal meliputi 
ayat-ayat dan nombor muka surat. 

2. Hijau nipis - bagi bingkai tebal di sekeliling muka surat dan bulatan pada 
nombor ayat. bulatan yang menunjukkan permulaan rubu; lukisan kubah yang 
mengelilingi nombor juzuk. hizb. nisf, rubu". saktah. sajdah. garisan di bawah 
ayat sajdah dan lukisan menara tanda tempat sujud. 

Warna Merah - bagi segala tambahan yang dibuat bagi menjelaskan cara menyebut 
kalimah. ini termasuklah - segala titik. baris-baris termasuk sukun. tanwin. tasydid atau 
sabdu. tanda panjang. hamzah wasal, huruf-huruf tambahan. alif tambahan ketika wasal. 
imalah, isymam. hamzah Musahhalah (yang diringankan bunyinya). tanda saktah. 
hamzah Qat'i (tetap). huruf kaf yang terletak di akhir kalimah. huruf-huruf yang 
dihapuskan tulisannya tetapi masih wajib dilafazkan. huruf-huruf yang disebut berlainan 
dengan yang tertulis dengan penyambung damir (ganti nama diri) ha. Saya sengaja tidak 
membezakan warna antara titik dan baris dan segala yang bersangkutan dengannya 
kerana dari bentuk lahir sahaja sudah jelas perbezaan antara kedua-duanya. Sebaliknya 
kesemuanya diberikan wama merah sebagai peringatan bahawa semua itu adalah 
tambahan dan bukan dari asal Rasm Othmani. Ini juga bertepatan dengan maksud asal 
mewamakan Al-Qur'an ini iaitu bagi memperkenalkan rasm Al-Qur'an dalam bentuknya 
yang asal sebagaimana yang ditulis pada zaman awal Islam tanpa segala tambahan- 
tambahan seperti yang dibuat selepas itu. 

Sebenamya kerja saya tidaklah terbatas pada mewamakan sahaja. bahkan sebelum 
bermulanya proses mewama saya sibuk meneliti setiap kalimah Al-Qur*an di mana saya 
lelah menukar I memperbaiki apa-apa yang perlu berdasarkan pemerhatian saya ke atas 
Al-Qur'an yang dititik sebelum ini. Hasilnya saya telah memperelokkan tulisan huruf 
yang kurang kemas dengan yang sempurna menggunakan tulisan penulis asalnya juga - 
semoga Allah memeliharanya - dan saya telah menjarakkan huruf-huruf yang terlampau 
dekat, dan saya dekatkan huruf-huruf yang terlampau jauh dengan seimbang, kemudian 
saya pisahkan antara setiap satu kalimah dengan jarak yang sesuai.. dan saya tukar semua 
baris, tanda dan titik yang nampak kurang elok atau yang terlebih panjang tulisannya. 
terpendek, terbesar, terkecil dengan yang lebih bait yang bersesuaian saiz dan panjang 
bagi setiap huruf itu, seterusnya saya letakkan kesemua itu tadi bertepatan dengan huruf 
yang sepatutnya, tidak terawal mahupun terkemudian. Saya juga telah usahakan supaya 
setiap baris atau tanda itu terletak betul-betul pada huruf yang berkaitan dengannya 
sahaja dan tidak melampaui ke huruf-huruf yang berdekatan. Demikian juga tanda-tanda 
wakaf telah saya letakkan di tempat yang sepatutnya iaitu betul-betul di atas huruf 
terakhir dari kalimah yang diwakafkan. Semua pembetulan yang saya lakukan ini amatlah 
penting dan segala puji bagi Allah Taala kerana telah membimbing saya untuk 
melakukannya sebelum proses pewarnaan bermula. 


Secara ringkas faedah usaha ini adalah seperti berikut: 

• Menampakjelaskan rasm Qur'an yang asal (Othmani) dengan mengkhususkan warna 
tulisannya kepada hitam sahaja agar setiap individu dapat membezakan - berdasarkan 
perbezaan warna - mana yang asal dan mana yang ditambah. 

• Agar terselamat dari terjerumus kepada kesilapan dari segi syarak di mana sebahagian 
ulama telah memfatwakan ketidakharusan menambah sesuatu yang asing ke dalam 
Al-Qur'an melainkan diberi warna yang berbeza dari tulisan AI-Qur'an itu sendiri. 


Dapat mengetahui kelebihan yang Allah Taala anugerahkan ke atas umat Nabi 
Muhammad yang dizahirkan menerusi para ulama tersohor di mana mereka ini telah 
berjaya mencipta tanda-tanda yang memudahkan umat Islam membaca Al-Qur'an. 

Bagi mengelakkan kebanyakan muslimin dari melakukan kesalahan dengan 
memasukkan sesuatu yang asing ke dalam Al-Qur'an. Sesungguhnya ramai di antara 
orang awam di kalangan umat Islam telah memasukkan dalam bacaan Al-Qur'an 
nama-nama surah, bilangan ayatnya, kategorinya sama ada Makkiah atau Madaniah. 
tanda-tanda wakaf dengan sangkaan bahawa semua itu adalah sebahagian dari 
Al-Qur'an memandangkan kesemuanya ditulis dengan satu wama sahaja. 
Wallahua'lam. 

Kita berdoa semoga Allah Taala memperkenankan dan menerima usaha yang penuh 
keberkatan ini serta mengganjari sesiapa sahaja yang membantu dalam usaha 
menyebarkan Al-Qur'an yang mulia ini pada setiap tempat dan masa. 

Di kesempatan ini disembahkan junjung kasih dan penghargaan Kehadapan Majlis 
Kebawah Duli Yang Maha Mulia Paduka Seri Baginda Sultan Haji Hassanal Bolkiah 
Mu'izzaddin Waddaulah Sultan dan Yang Di-Pertuan Negara Brunei Darussalam atas 
keprihatinan dan sokongan berterusan Baginda terhadap penyebaran Al-Qur'an yang 
mana itu semua memberi impak yang besar dalam menjayakan beberapa usaha kebajikan 
yang berhubung kait dengan Al-Qur'an pada masa pemerintahan Baginda yang gemilang. 
Semoga Allah Taala mengumiakan Baginda ganjaran pahala yang besar dan dikekalkan 
ganjaran itu, dan semoga berkekalan pemedulian Baginda terhadap urusan-urusan yang 
berkaitan dengan Al-Qur'an dan ilmu-ilmu agama serta hal-ehwal muslimin sekalian. 

Tidak lupa juga ucapan terima kasih dirakamkan kepada mereka yang telah memberi 
kerjasama ke arah penyempurnaan usaha berkebajikan ini terutama kepada Pengarah. 
pegawai dan kakitangan Jabatan Percetakan Kerajaan dan lnstitut Tahfiz Al-Qur'an 
Sultan Haji Hassanal Bolkiah. 

Wabillahit Tauleq Walhidayah, Wasallallahu Wasallam 'Alaa Sayyidina Muhammad 
"Alaa Aalihee Wasahbihee Ajma'een. Walhamdul illahi Rabbil 'Aalamccn. 


wa 


Pesuruh Al-Qur'an Yang Mulia 

Dr Asyraf Muhammad Fuad Muhammad Amin Talaat Al Mesry 
Brunei Darussalam. 
2006M - I427H 

